ส่วนที่ 1

ข้อมูลสรุป (Executive Summary)

บริษัท ยูนิเวนเจอร์ จำกัด (มหาชน) (“บริษัทฯ”) ชื่อภาษาอังกฤษ Univentures Public
Company Limited จด

ทะเบียนก่อตั้งเป็นบริษัทจำกัด เมื่อวันที่ 13 สิงหาคม 2523 ในนาม บริษัท ยูนิไทยอ๊อกไซด์ จำกัด
โดยมีวัตถุประสงค์เริ่มแรกเพื่อประกอบธุรกิจหลัก คือ ผลิตและจำหน่ายผงสังกะสีอ๊อกไซด์ (Zinc
Oxide) เป็นสารเคมีภัณฑ์ที่ใช้ในอุตสาหกรรมยาง อาหารสัตว์ สี ยารักษาโรค เครื่องสำอาง
และเซรามิค ภายใต้เครื่องหมายการค้ารูป “เตาเผา” ในปี 2531
บริษัทฯเข้าจดทะเบียนในตลาดหลักทรัพย์แห่งประเทศไทย ด้วยทุนจดทะเบียน 20 ล้านบาท
และเมื่อวันที่ 31 เมษายน 2537 ได้แปรสภาพเป็นบริษัทมหาชนจำกัด ต่อมาบริษัทฯได้เปลี่ยนชื่อเป็น
บริษัท ยูนิเวนเจอร์ จำกัด (มหาชน) เมื่อวันที่ 10 กรกฎาคม 2538

นับตั้งแต่ปี 2544 เป็นต้นมา นอกจากบริษัทฯจะได้ประกอบธุรกิจผลิตและจำหน่ายผงสังกะสีอ๊อกไซด์
ซึ่งเป็นธุรกิจหลักแล้ว บริษัทฯยังได้ขยายการลงทุนในธุรกิจอื่นที่มีศักยภาพอย่างต่อเนื่อง
โดยเฉพาะธุรกิจภาคอสังหาริมทรัพย์
บริษัทฯได้ลงทุนร่วมกับบริษัทผู้พัฒนาอสังหาริมทรัพย์ที่มีประสบการณ์
เพื่อเข้าพัฒนาโครงการอสังหาริมทรัพย์ที่มีศักยภาพแต่ประสบกับปัญหาทางด้านการเงินให้สามารถดำเนินโครงการจนแล้วเสร็จ
ซึ่งที่ผ่านมานับว่าประสบผลสำเร็จมาแล้วหลายโครงการ
โดยเฉพาะโครงการอสังหาริมทรัพย์ประเภทคอนโดมิเนียม ในปี 2544 บริษัทฯได้ลงทุนร่วมกับ
บริษัท แอล. พี. เอ็น. ดิเวล- ลอปเมนท์ จำกัด (มหาชน) ผ่าน บริษัท แกรนด์ ยูนิตี้
ดิเวลล็อปเมนท์ จำกัด (บริษัทฯถือหุ้นร้อยละ 33.33) พัฒนาโครงการลุมพินีเพลส วอเตอร์คลิฟ
โครงการลุมพินี ทาวน์โฮม รัชดา - พระราม 3 โครงการลุมพินี สวีท รัชดา - พระราม 3
โครงการแกรนด์ เฮอริเทจ ทองหล่อ โครงการแกรนด์ พาร์ควิว อโศก และโครงการพาร์ควิว
วิภาวดี ในปี 2545 บริษัทฯได้ลงทุนร่วมกับ บริษัท แสนสิริ จำกัด (มหาชน) ผ่าน บริษัท แสนสิริ
เวนเจอร์ จำกัด (บริษัทฯถือหุ้นร้อยละ 49) พัฒนาโครงการบ้านสิริสาทร
โครงการบ้านสิริสาทร-สวนพลู โครงการบ้านสิริเย็นอากาศ และโครงการบ้านสิริสุขุมวิท ซอย 13
ในปี 2546 บริษัทฯได้ลงทุนผ่าน กองทุนรวม กินรีพร็อพเพอร์ตี้ พัฒนาโครงการบ้านอิงรัก
โครงการสาทร เซเว่น เรสซิเดนท์ และโครงการนราทร เพลส คอนโดมิเนียม และต่อมาในปี
2548 บริษัทฯได้ลงทุนร่วมกับ บริษัท ปริญสิริ จำกัด (มหาชน) ผ่าน บริษัท ปริญเวนเจอร์ จำกัด
(บริษัทฯถือหุ้นร้อยละ 49) พัฒนาโครงการ ดิ ยูโรเปี้ยน ทาวน์ อ่อนนุช และ โครงการ เดอะ
นอร์ธเทิร์น ทาวน์ รังสิต เป็นโครงการบ้านเดี่ยวและทาวน์เฮาส์
โดยมีมูลค่าขายรวมของโครงการที่ลงทุนไปแล้วทั้งสิ้น ถึง 10,464 ล้านบาท

ดังนั้น เพื่อสะท้อนผลการดำเนินงานที่แท้จริง
และสอดคล้องกับวัตถุประสงค์ของบริษัทฯที่มุ่งเน้นลงทุนในธุรกิจพัฒนาอสังหาริมทรัพย์อย่างต่อเนื่อง
ในปี 2549 บริษัทฯจึงได้ดำเนินการขอย้ายหมวดธุรกิจจาก หมวดปิโตรเคมีและเคมีภัณฑ์
(กลุ่มวัตถุดิบและสินค้าอุตสาหกรรม) เป็น หมวดพัฒนาอสังหาริมทรัพย์
(กลุ่มอสังหาริมทรัพย์และก่อสร้าง) และได้รับการอนุมัติจากตลาดหลักทรัพย์แห่งประเทศไทยเมื่อวันที่
21 กันยายน 2549

นอกจากนี้ บริษัทฯยังได้ขยายการลงทุนในธุรกิจบริหารและจัดการพลังงาน โดยผ่าน บริษัท เอสโก้
เวนเจอร์ จำกัด (บริษัทฯถือหุ้นร้อยละ 60) บริษัท เอ็กซ์เซลเล้นท์ เอ็นเนอร์ยี่ อินเตอร์เนชั่นแนล
จำกัด (บริษัทฯถือหุ้นร้อยละ 26.67) และลงทุนในธุรกิจด้านอื่นๆ ได้แก่ บริษัท ฟอร์เวิร์ด ซิสเต็ม
จำกัด (บริษัทฯถือหุ้นร้อยละ 100)
เป็นตัวแทนจำหน่ายเครื่องบันทึกเวลาและอุปกรณ์ระบบควบคุมที่จอดรถ ภายใต้เครื่องหมายการค้า
“AMANO” จากประเทศญี่ปุ้น บริษัท ยูนิเวนเจอร์ คอนซัลติ้ง จำกัด (บริษัทฯถือหุ้นร้อยละ 100)
และบริษัท ยูนิเวนเจอร์ แอสเซท แมเนจเม้นท์ จำกัด (บริษัทฯถือหุ้นร้อยละ 100)
ประกอบธุรกิจให้บริการเป็นที่ปรึกษาด้านการเงินและการลงทุน

ณ วันที่ 31 มกราคม 2550 บริษัทฯมีหลักทรัพย์จดทะเบียนในตลาดหลักทรัพย์แห่งประเทศไทย
ภายใต้ชื่อย่อ “UV” สำหรับหุ้นสามัญ และ “UV-W1 สำหรับใบสำคัญแสดงสิทธิที่จะซื้อหุ้นสามัญ
โดยมีทุนจดทะเบียน 944,528,490 บาท เป็นทุนที่ออกและเรียกชำระแล้ว 532,941,799 บาท
มูลค่าหุ้นที่ตราไว้หุ้นละ 1 บาท

สำหรับผลการดำเนินงานในปี 2549 บริษัทฯและบริษัทย่อย มีรายได้รวม 1,558.96 ล้านบาท
เพิ่มขึ้นจากปี 2548 จำนวน 451.73 ล้านบาท คิดเป็นร้อยละ 40.80 ต้นทุนขาย
ค่าใช้จ่ายการขายและการบริหารรวม 1,361.29 ล้านบาท เพิ่มขึ้นจากปี 2548 จำนวน 393.60
ล้านบาท คิดเป็นร้อยละ 40.67 กำไรสุทธิ 146.40 ล้านบาท เพิ่มขึ้นจากปี 2548 จำนวน
28.421ล้านบาท คิดเป็นร้อยละ 24.10

ฐานะทางการเงิน ณ วันที่ 31 ธันวาคม 2549 บริษัทฯและบริษัทย่อย มีสินทรัพย์รวม 1,555.86
ล้านบาท เพิ่มขึ้นจากปี 2548 จำนวน 54.76 ล้านบาท คิดเป็นร้อยละ 3.65 หนี้สินรวม 158.11
ล้านบาท ลดลงจากปี 2548 จำนวน 77.54 ล้านบาท คิดเป็นร้อยละ 32.90 ส่วนของผู้ถือหุ้น
1,397.75 ล้านบาท เพิ่มขึ้นจากปี 2548 จำนวน 132.29 ล้านบาท คิดเป็นร้อยละ 10.45
โดยมีสัดส่วนหนี้สินต่อทุนเท่ากับ 0.11

( ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์ )